เรือใบ ยังไม่ยกธงขาว บุกรัง นกขมิ้น ศึกพรีเมียร์ลีก
เรือใบสีฟ้า แมนเชสเตอร์ ซิตี้ ทีมอันดับ 4 ของตาราง ยังไม่ยอมยกธงขาวในการลุ้นแชมป์พรีเมียร์ลีก แม้จะตามหลังจ่าฝูงเลสเตอร์ห่างถึง 10 แต้ม โดยคืนนี้ (เสาร์ 12 มี.ค.) เรือใบสีฟ้า หวังจะบุกไปเด็ดปีกเอาชนะ นกขมิ้นเหลืองอ่อน นอริช ซิตี้ ถึงรังแคร์โรว์ โรด เพื่อบีบช่วงห่างจากจ่าฝูงเลสเตอร์ให้เหลือแค่ 7 คะแนน,การแข่งขันฟุตบอลพรีเมียร์ลีก อังกฤษ ฤดูกาล 2015-16 คืนนี้ (เสาร์ที่ 12 มี.ค.) มีเกมดวลแข้งรวม 3 คู่ ซึ่งคู่เอกจะเป็นเกมระหว่าง นกขมิ้นเหลืองอ่อน นอริช ซิตี้ ทีมอันดับ 18 ที่ต้องดิ้นรนหนีตาย จะเปิดรังแคร์โรว์ โรด รับการมาเยือนของ เรือใบสีฟ้า แมนฯซิตี้ ทีมอันดับ 4 เริ่มแข่งเวลา 19.45 น. ถ่ายทอดสดให้ชมทางซีทีเอช สเตเดียม 5,เรือใบสีฟ้า แมนฯซิตี้ ยังไม่ยอมถอดใจในการลุ้นแชมป์พรีเมียร์ลีก แม้จะตามหลังจ่าฝูง เลสเตอร์ ซิตี้ ห่างถึง 10 คะแนน แต่แมนฯซิตี้ยังเหลือเกมในมืออีก 1 นัด เพราะหากทีมเรือใบสีฟ้าบุกมาเอาชนะนอริชในเกมนี้ได้ ก็จะบีบช่วงห่างจากเลสเตอร์เหลือแค่ 7 แต้มทันที,เกมนี้ คาดว่า มานูเอล เปเยกรินี กุนซือแมนฯซิตี้ จะจัดทัพใหญ่ลงบู๊เต็มสูบ นำโดย เซร์คิโอ อเกวโร, ดาบิด ซิลวา และราฮีม สเตอร์ลิง เป็นสามประสานในแนวรุก ขาดแต่เพียง ยายา ตูเร ห้องเครื่องคนสำคัญที่ได้รับบาดเจ็บที่ส้นเท้า นอกจากนี้ แมนฯซิตี้ ยังมีข่าวดี เมื่อเควิน เดอ บรุนน์ เพลย์เมกเกอร์ทีมชาติเบลเยียม สลัดอาการเดี้ยงกลับมาลงซ้อมเต็มรูปแบบได้แล้ว ขณะที่เจ้าบ้านนอริช ของกุนซืออเล็กซ์ นีล ต้องสวมหัวใจสิงห์ เล่นแบบวิ่งสู้ฟัด เพราะต้องการทุกคะแนนเพื่อหนีตกชั้น โดยจะส่ง สตีเวน เนย์สมิธ, เวส ฮูลาแฮน และคาเมรอน เจอโรม เป็นสามประสานในแดนหน้า สำหรับแนวโน้มเกมนี้ เชื่อว่าแมนฯซิตี้คงจะบุกมาเอาชนะนอริชไม่ได้ง่ายๆ ต้องออกแรงเหนื่อยทีเดียวหากหวังจะบุกมาซิว 3 คะแนนเต็ม,ส่วนโปรแกรมอีก 2 คู่ที่เหลือนั้น บอร์นมัธ จะเปิดบ้านรับมือสวอนซี เริ่ม 22.00 น. (ถ่ายทอดสดทางสเตเดียม 2) และสโต๊ก ซิตี้ พบ เซาแธมป์ตัน เริ่ม 22.00 น.เช่นกัน (ยิงสดทางสเตเดียม 4),ทางด้านศึกฟุตบอลเอฟเอคัพ อังกฤษ คืนนี้ (เสาร์ 12 มี.ค.) เช่นกัน เป็นเกมรอบ 8 ทีมสุดท้าย เพียงคู่เดียว โดย ทอฟฟี่ เอฟเวอร์ตัน จะเปิดรังกูดิสัน พาร์ก รับการมาเยือนของ สิงห์บลู เชลซี ทีมคู่แข่งร่วมลีก เริ่มเตะเวลา 00.30 น. ถ่ายทอดสดให้ชมทางช่อง 7 สี และบักกาบู ทีวี,เกมนี้ กุส ฮิดดิงก์ กุนซือรักษาการของเชลซี เจอปัญหาใหญ่ เมื่อ ดีเอโก คอสตา ดาวยิงตัวเก่งได้ รับบาดเจ็บที่กล้ามเนื้อต้นขาขวา จากเกมแชมเปียนส์ลีกที่แพ้ปารีส แซงต์ แชร์กแมง คาบ้าน 1-2 เมื่อวันพุธ ทำให้ต้องลุ้นตัวโก่งว่าคอสตาจะลงสนามนัดนี้ได้หรือไม่ หากลงเล่นไม่ได้ อเล็กซานเดร ปาโต กอง หน้าชาวบราซิล น่าจะได้โอกาสลงสนามเป็นตัวจริง อย่างไรก็ตาม เชลซียังมี เชส ฟาเบรกาส, วิลเลียน, เปโดร โรดริเกซ และเอเด็น อาซาร์ เป็นตัวอันตรายในแนวรุก ขณะที่ ทอฟฟี่ เอฟเวอร์ตัน จะวาง รอสส์ บาร์คลีย์ และเคราร์ด เดวโลเฟว ลงปั้นเกมรุก คอยเปิดบอลให้โรเมลู ลูกากู ศูนย์หน้าร่างใหญ่ หาจังหวะทำประตู ทั้งนี้คาดว่าเกมน่าจะสูสีคู่คี่ และมีสิทธิ์ลงเอยด้วยผลเสมอ และต้องไปเตะรีเพลย์กันใหม่ที่บ้านของเชลซี
เรือใบสีฟ้า แมนเชสเตอร์ ซิตี้ ทีมอันดับ 4 ของตาราง ยังไม่ยอมยกธงขาวในการลุ้นแชมป์พรีเมียร์ลีก โดยคืนนี้ หวังจะบุกไปเด็ดปีกเอาชนะ นกขมิ้นเหลืองอ่อน นอริช ซิตี้ ถึงรังเพื่อบีบช่วงห่างจากจ่าฝูงเลสเตอร์ให้เหลือแค่ 7 คะแนน
พรีเมียร์ลีก,แมนเชสเตอร์ ซิตี้,นอริช ซิตี้,เอฟเอคัพ,เชลซี,เอฟเวอร์ตัน,ข่าวกีฬา,ข่าว,ไทยรัฐออนไลน์